डीएसई ने सही रिपोर्ट सौंपने का दिया निर्देश
जमशेदपुर| जिलेके सरकारी विद्यालयों में डेस्क-बेंच की खरीदारी में हुई अनियमितता की जांच के लिए डीएसई द्वारा बनाई गई जांच कमेटी ने अपनी रिपोर्ट सौंप दी है। छुट्टी के बाद लौटे डीएसई बांके बिहारी सिंह ने शनिवार को जांच रिपोर्ट की समीक्षा की। लेकिन वे रिपोर्ट से असंतुष्ट दिखे। डीएसई ने जांच टीम में शामिल अभियंताओं से कहा- वे जल्द से जल्द स्कूलों का भ्रमण कर जांच प्रतिवेदन को अविलंब पूरा करें, ताकि इसे विभाग को भेजा जा सके। उन्होंने इस मामले में सुस्ती बरतने के लिए अभियंताओं को खरी-खोटी भी सुनाई। उन्होंने रिपोर्ट पूरा करने के लिए एक सप्ताह का समय दिया।
hin_Deva hin_Deva